钦定古今图书集成/明伦汇编/氏族典/第240卷 > 张军师
## 钦定古今图书集成/明伦汇编/氏族典/第240卷 > 张军师

按《十国春秋》，吴张军师者，史失其名，雅善占算。景福
元年六月，孙儒围太祖于宣州。前一日，军师语太祖
曰：“明当大水，亭午儒授首矣。”时烈日曦赫，儒兵方张
甚，军中颇嗤其言。及诘旦，西北有云大如箕，渐渐弥
漫，俄而澍雨，大水暴作，儒谓众曰：“城中大水将及，我
诸营自顾相救也。”顷之，水深丈馀，城内径出兵邀儒
营，因获儒斩之，军师言遂验。